На основу члана 32. става 1. тачке 1.Статута Основне школе „Бранко Радичевић“ Оџаци (дел. бр. 227/2019/ 29.05.2019.год.), члана 119. став 1. тачка 1) Закона о основама система образовања и васпитања („Сл. гласник РС", бр.88/2017, 27/2018-др.закон и 10/2019***)***), ), и члана 3. Правилника о дипломама за изузетан успех ученика у основној школи („Сл. гласник РС”, бр. 37/93 и 42/93), Школски одбор Основне школе „Бранко Радичевић“ Оџаци, на седници одржаној дана \_\_\_\_\_\_\_\_\_\_\_\_\_\_\_\_\_**2019**.године, донео је

ПРАВИЛНИК

О ПОХВАЉИВАЊУ И НАГРАЂИВАЊУ УЧЕНИКА

Основне школе „Бранко Радичевић“ Оџаци

I ОПШТЕ ОДРЕДБЕ

Члан 1.

Овим правилником уређују се врсте похвала (диплома) и награда за изузетан општи успех ученика у учењу и владању, изузетан успех из појединог наставног предмета и услови и начин додељивања похвала и диплома ученицима Основне школе „Бранко Радичевић“ Оџаци (у даљем тексту: Школа).

Члан 2.

У циљу подстицања ученика на постизање што бољих резултата у образовно-васпитном раду и слободним активностима, Школа награђује и похваљује ученике који постижу изузетне резултате у:

– реализацији и примени наставног програма,

– успешном репрезентовању Школе на такмичењима и смотрама,

– организацији друштвено-корисних, хуманитарних и слободних активности,

– другим облицима рада дефинисаним Планом рада Школе.

Награде и похвале додељују надлежни органи Школе на основу одредаба овог правилника, у складу са Законом.

Члан 3.

Дипломе утврђене овим правилником додељују се ученику Школе на крају школовања у основној школи ако основнО образовање и васпитање стекне према прописаном наставном плану и програму и у Законом прописаном року.

Диплома „Вук Караџић” додељује се ученику за изузетан општи успех у учењу и владању.

Ученику (основне) школе додељује се диплома или награда за изузетан општи успех, односно диплома за изузетан успех из појединих наставних предмета и изузетног постигнућа у било којој области рада Школе.

II ПОХВАЛЕ И НАГРАДЕ

Члан 4.

Похвале и награде додељују се ученицима за укупан успех у учењу и владању, за успех у учењу у појединим наставним предметима, као и за успешно учешће у ваннаставним активностима и признање за освојено место на такмичењима које је Школа организовала или у њима учествовала.

Члан 5.

Похвале могу бити за:

1) постигнут одличан успех и примерно владање;

2) изузетан општи успех у учењу и примерном владању (диплома „Вук Караџић”);

3) постигнут изузетан успех из појединих наставних предмета, односно за изузетан успех у појединим ваннаставним активностима (посебне дипломе);

4) освојено прво, друго или треће место на школским, републичким и међународним такмичењима и фестивалима;

5) Ученика генерације;

6) Спортисту генерације.

Похвале из става 1, тач. 2), 5) и 6) овог члана, додељују се ученицима завршног разреда.

Члан 6.

Похвале могу бити писмене и усмене.

Усмену похвалу ученик добија за остварене резултате у учењу и понашању у току наставног периода и саопштава их одељењски старешина пред одељењем и родитељима.

Писмену похвалу одељењског старешине и Одељењског већа ученик добија за остварене резултате у учењу и понашању, као и за учешће у културној и јавној делатности Школе, на крају класификационог периода или на крају првог полугодишта и уписује се у ђачку књижицу.

Члан 7.

Похвале и награде ученицима, на предлог одељењског старешине и Одељењског већа, додељује Наставничко веће Школе.

Наставничко веће Школе утврђује да ли предложени ученици испуњавају утврђене услове за добијање одређене дипломе и доноси одлуку који ученици добијају диплому „Вук Караџић” и диплому за општеобразовне предмете или за наставне области.

1. Похвале за постигнут одличан успех и примерно владање

Члан 8.

Ученици Школе који на крају наставне године постигну општи успех одличан и примерно владање, похваљују се за постигнут одличан успех и примерно владање.

2. Диплома „Вук Караџић”

Члан 9.

Диплома „Вук Караџић” додељује се ученику основне школе ако од петог до осмог разреда на крају сваке школске године:

1) постигне одличан успех из свих предмета прописаних наставним планом и програмом и примерно владање и

2) ако, поред постигнутог одличног успеха из свих предмета прописаних наставним планом и програмом и примерног владања, добије и најмање једну посебну диплому или једну од прве три награде на општинском или градском такмичењу.

Диплома „Вук Караџић”, изузетно, може да се додели ученику основне школе који из објективних разлога не постигне одличан успех у свим разредима из предмета за које је, поред залагања, потребна и одговарајућа способност, као што су: музичка култура, ликовна култура и физичко васпитање.

Ученику коме је додељена Диплома „Вук Караџић” може се доделити и једна или више посебних диплома, под условима утврђеним овим правилником.

Члан 10.

Диплому „Вук Караџић” и посебну диплому додељује Школа ученику на предлог одељењског старешине и Одељењског већа.

Наставничко веће Школе утврђује да ли предложени ученици испуњавају услове утврђене овим правилником за додељивање одговарајуће дипломе и доноси одлуку којим ученицима се додељује Диплома „Вук Караџић”, а којим посебна диплома.

3. Посебна диплома

Члан 11.

Посебна диплома додељује се ученику основне школе за наставни предмет који је изучаван најмање две школске године, ако:

1) постигне најмање врло добар општи успех и примерно владање на крају сваке школске године;

2) постигне одличан успех из тог наставног предмета на крају сваке школске године;

3) добије једну од прве три награде на општинском или градском такмичењу.

Ако није организовано општинско или градско такмичење из одређеног наставног предмета, посебна диплома додељује се ученику који, поред услова из тач. 1 и 2 овог члана, испољи посебну способност и склоност за тај наставни предмет и постигне потпуније и шире познавање његовог садржаја него што је предвиђено наставним планом и програмом.

Члан 12.

Ученику основне школе додељује се посебна диплома за следеће наставне предмете:

1) српски језик;

2) матерњи језик, за ученике припаднике националне мањине;

3) страни језик;

4) историја;

5) географија;

6) биологија;

7) математика,

8) физика,

9) хемија,

10) музичка култура;

11) ликовна култура;

12) физичко васпитање.

13) техничко образовање

Члан 13.

Диплома „Вук Караџић” и дипломе за изузетан успех из појединих предмета или наставне области додељују се ученику јавно.

4. Похвала за освојено прво, друго или треће место на школским, републичким и међународним такмичењима и фестивалима

Члан 14.

Похвала за освојено прво, друго или треће место на школским, републичким и међународним такмичењима и фестивалима, додељује се ученику на крају школске године, приликом доделе ђачке књижице, односно сведочанства.

5. Ученик генерације

Члан 15.

Похвала „Ученик генерације” додељује се ученику завршног разреда на крају наставне године, под условомима и поступку регулисаним посебним Правилником.

Члан 16.

5. Спортиста генерације

Похвала „Спортиста генерације” додељује се ученику завршног разреда на крају завршног разреда, под условом да ученик:

**1. успех у учењу и владању у току школовања:**

општи успех: најмање врло добар у свим разредима, као и примерно владање без изречених васпитних мера на крају школске године.

**2. успех на такмичењима из предмета физичко васпитање –** према табели из члана 17. овог правилника.

3. освојена најмање једна посебна диплома из предмета физичко васпитање.

**4** **одличан успех на крају сваке школске године из наставног предмета физичког васпитања.**

Члан 17.

Кандидат за Спортисту генерације може бити и ученик завршног разреда који није похађао све разреде у ОШ „Бранко Радићевић“ Оџаци.

Кандидату спортисти године припадају бодови по основу успеха на такмичењима постигнитим од 01. септембра калдатске године у којој је ученик уписао пети разред.

Услови из члана 16. овог Правилника морају бити кумулативно испуњени а Елементи који се вреднују(бодују) приликом избора спортисте генерације су:

Успех на такмичењим из предмета физичко васпитања - према табели

|  |  |  |  |  |  |  |  |
| --- | --- | --- | --- | --- | --- | --- | --- |
| **Табела** | | **Појединачно такмичење и пласман у екипним такмичењима** | | | | | |
| освојено  место | Општинско | | Oкружно | Међуокружно и СОШОВ | републичко | | међународо |
| Број бодова | | | | | | |
| I | 6 | | 12 | 18 | 24 | | 32 |
| II | 5 | | 10 | 16 | 22 | | 30 |
| III | 4 | | 8 | 14 | 20 | | 28 |
| учешће | 1 | | 3 | 5 | 10 | 10 | |

Бодују се такмичења предвиђена Календаром такмичења и смотри ученика основних школе који доноси Министарство просвете и науке Републике Србије, односно Савеза за школски спорт и олимпијско васпитање а нивои такмичења који се бодују су наведенуи у горњој табели

Бодује се највиши освојено место на одрђеном такмичењу у сваком разреду.

Члан 18.

Поступак избора Спортисту генерације спроводи Комисија коју именује Наставничко веће, а коју чине: директор школе, педагог или психолог школе, по један наставник разредне и предметне наставе и један члан Савета родитеља .

У комисији не могу бити наставници који су били, или су тренутно одељењске старешине предложеним кандидатима, као ни родитељ неког од предложених кандидата.

Задатак Комисије је да изврши бодовање кандидата предложених од стране Одељењског већа, према критеријумима из овог Правилника, а на основу расположиве документације коју доставља одељењски старешина.

Члан 19.

Комисија доставља листу предложених кандидата Наставничком већу.

Наставничко веће проглашава за Спортисту генерације оног кандидата који у укупном

збиру има највећи број бодова.

Ако два или више кандидата имају једнак број бодова, Наставничко веће ће звање спортисте генерације доделити ученику који се у последњој школској години у осмом разреду квалификовао на виши ранг такмичења и постигао бољи пласман.

Члан 20.

Поступак избора Спортисту генерације (предлагање кандидата, формирање

комисије, прикупљање документације) мора отпочети најкасније 30 дана пре краја

наставне године за ученике осмог разреда.

Поступак се окончава најкасније до 28. јуна текуће године.

**Члан 21.**

Награде се додељују ученицима као признање за изузетан успех постигнут у учењу и владању, за успех у учењу у свим наставним предметима, ученику и спортисти генерације, као и за успешно учешће у ваннаставним активностима и признање за освојено место на такмичењима које је Школа организовала или у њима учествовала,

Награде се додељују у виду:

– диплома,

– плакета,

– значака,

–материјалних награда: златник (са ликом Бранка Радичевића), уџбеници, књиге, лектира, школски прибор и др.),

– новчаних награда,

– упућивања ученика на наградно путовање, зимовање, летовање, опоравак и сл.

Награде се могу дати и групи ученика за постигнути колективни успех, резултате рада и владање.

Члан 22.

Одлуку о додели новчане награде, материјалних награда већих вредности и награде упућивање ученика на наградно путовање, зимовање, летовање, опоравак и сл., доноси Наставничкио веће а Школски одбор одобрава средства на предлог Наставничког већа и Ученичког парламента, на крају полугодишта, наставне године, као и поводом Дана Школе.

Члан 23.

Похвале и награде ученицима могу додељивати и установе, организације, заједнице, стручна удружења, као и друга правна и физичка лица.

Критеријуме за доделу похвала и награда из става 1. овог члана утврђују установе, организације, заједнице, стручна удружења, као и друга правна и физичка лица која додељују награду.

Похвале и награде из става 1. овог члана могу се додељивати ученицима само преко Школе, уз активно учешће и мишљење органа Школе о додељивању награда.

Члан 24.

Поједином ученику може се доделити истовремено диплома,похвала и награда.

III ПРЕЛАЗНЕ И ЗАВРШНЕ ОДРЕДБЕ

Члан 25.

Овај правилник ступа на снагу 8. дана од дана објављивања на огласној табли Школе.

Члан 26.

Ступањем на снагу овог правилника престаје да важи досадашњи Правилник о похваљивању и награђивању ученика Школе .

**Број:\_\_\_\_/2019)**

Дана:\_\_\_\_\_\_\_\_.2019. год.

ПРЕДСЕДНИК ШКОЛСКОГ ОДБОРА

Јасмина Каран

Да је овај Правилник објављен

на огласној табли школе:

\_\_\_\_\_\_\_\_\_\_.2019 год.,

Правилник ступио на снагу :

\_\_\_\_\_\_\_\_\_\_.2019 год**.**

тврди и оверава секретар школе:

\_\_\_\_\_\_\_\_\_\_\_\_\_\_\_\_\_\_

БјелобркТарабић Мирјана